እንግዳዬ የናሳው ሳይንቲስት ዶክተር ብሩክ ላቀው በናሳ የህዋ ምርምር ተቋም ውስጥ የሶላር ሲስተም ኢክስፕሎሬሽን ዲቪዥን ረዳት ዳይሬተር በመሆን በከፍተኛ የስራ ሃላፊነት እያገለገለ ይገኛል። በቅርቡ ደግሞ የNASA-Senior Fellow የተባለውን ተጨማሪ ሃላፊነት ተቀብሏል። ከነዚህ የሃላፊነት ስራዎቹ በፊትም የህዋ ምርምር ሳይንቲስት በመሆን በተለይም የካሲኒ ሚሽን የሳተርን ፕላኔት ምርምር ላይ አገልግሏል። ከዚህ በፊት በዚህ ሾው ላይ ቀርቦ የነበረው ዶክተር ብሩክ ናሳ ድረስ ጋብዞኝ ሰፋ ያለ ጉብኝት ያካተተን ተወዳጅ ፕሮግራም ማቅረቤ የሚታወስ ነው። አሁን ደግሞ በድጋሚ ስቱዲዮዬ ድረስ መጥቶ ከላይ የጠቀስኩትን ጨምሮ በኢትዮጵያ ጉዞው ያስተዋለውን የሕዋ ምርምር እንቅስቃሴ እንዲሁም በሌሎች በርካታ ጉዳዮች ግሩም የሆነ ጭውውት አድርገናል።
